Тръмп губи почва . Но нищо още не е решено . От блясъка на някогашния лидер на свободния свят не е останало много . Свободата на словото е обект на атаки . Демокрацията е поставена под натиск . Върлува една пандемия , която можеше да бъде овладяна много по - добре , ако беше налице волята за това . Освен това цялата страна е превърната в сцена на размирици след смъртта на тъмнокож вследствие на полицейско насилие . В тази обстановка управлява президент , който провокира и нажежава , вместо да помирява и обединява . Одобрението към Тръмп е сринато и то съвсем заслужено . За първи път по време на управлението му той наистина губи заради хаотичната си политика . Но не бива да забравяме , че Тръмп е майстор на оцеляването и изборите на 3 ноември тепърва предстоят . Джо Байдън не е Хилари Клитън Според повечето социолози одобрението към Тръмп в момента е около 40 % . Недолюбваният още от началото на управлението си президент е по - недолюбван от всякога . Длъжни сме да си припомни обаче , че и по време на кампанията срещу Хилари Клинтън Тръмп изоставаше сериозно , но накрая една конспиративна теория за имейлите на Клинтън беше достатъчна , за да обърне резултата . Ясно е , че 2016 - а не е 2020 - а , и че противникът на Тръмп този път не се казва Хилари Клинтън , а Джо Байдън . За повечето избиратели той изглежда далеч по - приемлив от омразната на мнозина бивша сенаторка от Ню Йорк . Но и Байдън носи бреме със себе си . Най - големият противник на бившия вицепрезидент се казва . . . Джо Байдън . В настоящата предизборна кампания Байдън беше насърчен да не прави нищо и да следва мотото : най - добре е Доналд Тръмп да не бъде смущаван , докато се самоунищожава . От седмици насам Джо Байдън почти не се появява публично , с изключение на няколко видео послания от дома му в американския щат Делауер . Може ли Байдън да се справи ? Но колкото повече наближава изборният ден , толкова повече ще нараства и натискът върху 78 - годишния Байдън най - после да напусне дома си отново . Пандемията беше добър повод да се покрие , но в следващите седмици този пасивен стил на водене на кампания няма да е достатъчен . С предизборните прояви на големи сцени ще се завърнат и гафовете на Байдън , които предизвикат чувство на жалост и срам и у най - добронамерените към него . Когато той се препъва в отговор на въпроси като кой беше президентът , на когото той беше заместник , в най - добрия случай Байдън изглежда разсеян , а в най - лошия – сенилен и надценен за тази отговорност . Нищо още не е решено Предизборната машина на американския президент вече подгрява с телевизионни и онлайн реклами в най - конкурентните щати . Тръмп с нетърпение чака телевизионните дебати , в които преди четири години успя да създаде сериозни затруднения на самоуверената ораторка Хилари Клинтън . Трудно е да си представим как Джо Байдън ще би стоял срещу Тръмп на тази сцена . В момента Доналд Тръмп може и да е заел отбранителна позиция , но изборите съвсем не е загубил .